Šypsenos Ordinas

Šypsenos Ordinas (lenk. Order Uśmiechu) – tarptautinis apdovanojimas, kurį suaugusiems skiria vaikai.

Istorija 
Sumanymas apdovanoti Šypsenos ordinu kilo 1968 metais laikraščio Kurier Polski redakcijai. Idėjos autorė buvo Vanda Chotomska.

1979 metais, kuriuos Jungtinių Tautų Organizacija buvo paskelbusi Tarptautiniais Vaikų Metais, JTO generalinis sekretorius Kurt Waldheim Šypsenos ordinui suteikė tarptautinio apdovanojimo rangą.

1996 metais Rabkoje (Lenkija) buvo įsteigtas Šypsenos ordino muziejus, kuris dabar yra pramogų parko „Rabkoland“ teritorijoje. Po to, kai Rabkos miestui buvo suteiktas „Pasaulio vaikų miesto“ statusas, jame buvo įkurta nuolatinė Kalėdų Senelio atstovybės būstinė Lenkijoje (būstinėje dabar yra kaupiami vaikų laiškai Kalėdų Seneliui).

2003 metais Tarptautinė Šypsenos Ordino Kapitula pirmą kartą savo istorijoje posėdžiavo ne Varšuvoje. Kapitulos posėdis įvyko Švidnicoje, kur šiuo metu yra statomas Europos Vaikų Draugystės Centras. Tais pačiais metais Švidnicai buvo suteiktas „Vaikų svajonių miesto“ vardas, o rugsėjo 21 diena buvo paskelbta Pasauline Vaikų Šypsenos Ordino Diena.

Ordino projektas 
Šypsenos ordino ženkliuką suprojektavo devynerių metų mergaitė Ewa Chrobak iš Glucholazų. Paėmusi lėkštę, ji apibrėžė apskritimą, o aplink jį ranka nupiešė nelygius saulės spindulius. Būtent šį piešinį iš kitų 45 tūkstančių atsiųstų piešinių išrinko dailininkas Szymon Kobyliński, kuris suteikė jam dabartinį pavidalą [1].

Ordino suteikimas 
Apdovanojimą – apskritą medalio formos ženkliuką su besišypsančia saulute – skiria Varšuvoje (Lenkija) esanti Tarptautinė Šypsenos Ordino Kapitula, kurios būstinė yra Švidnicoje. Iš visų kandidatūrų, kurias siunčia vaikai iš viso pasaulio, Kapitula išrenka laureatus. Šypsenos Ordino Kavalieriumi tampa suaugęs asmuo, kurio veikla yra išskirtinė, ypatinga vaikų atžvilgiu ir suteikia vaikams daugiausiai džiaugsmo, o neretai gelbsti jų gyvybę. Ordino įteikimo ceremonijos metu reikia išgerti stiklinę citrinos sulčių ir nusišypsoti, po to vyksta šventinimas rože. Kiekvienas naujai įšventintas Šypsenos Ordino Kavalierius prieš vaikus ir Kapitulos narius iškilmingai prisiekia „visados būti geros nuotaikos ir teikti vaikams džiaugsmą“.

Kandidatai į Ordino kavalierius renkami du kartus per metus – pavasarį ir rudenį. Tradiciškai tai vyksta pirmąją pavasario ir paskutiniąją vasaros dieną.

Šiuo metu yra 852 Šypsenos Ordino Kavalieriai iš 45 pasaulio šalių. Teisę tituluotis Šypsenos Ordino Kavalieriais turi tiktai tie asmenys, kuriems šis titulas buvo suteiktas pagal visas ceremonijos taisykles.

Kapitula 
Didžioji dalis iš 59 Kapitulos narių šiuo metu yra lenkai, tačiau Kapituloje taip pat yra atstovai iš Didžiosios Britanijos, Argentinos, Australijos, Baltarusijos, Belgijos, Prancūzijos, Izraelio, Kanados, Vokietijos, Rusijos, Tuniso, Ukrainos, JAV, Vengrijos, Italijos, Rumunijos, Lietuvos, Gruzijos, Armėnijos, Japonijos, Serbijos.

Lietuvą Tarptautinėje Šypsenos Ordino Kapituloje nuo 2007 metų atstovauja Greta Lemanaitė.

Tarptautinei Šypsenos Ordino Kapitulai vadovauja kancleris. Nuo 2007 metų sausio 21 dienos juo yra paskirtas Marek Michalak. Jo pirmtakais 1968–1976 metais buvo Ewa Szelburg-Zarembina, 1982–1990 metais – Radoslaw Ostrowicz, 1976–1981 ir 1992–2006 metais – Cezary Leżeński.

1992 metų lapkričio 16 dieną Tarptautinė Šypsenos Ordino Kapitula buvo užregistruota Lenkijoje kaip draugija.

Šypsenos Ordino Kavalieriai 
Jauniausiu Šypsenos Ordino Kavalieriumi 1994 metais tapo 23 metų Marek Michalak, o vyriausia - 2007 metais 97-nerių metų Irena Sendlerowa.

Šypsenos Ordino Kavalieriais yra tokie mūsų dienų autoritetai kaip:

 bažnyčios vadovai, aristokratai ir politikai - Popiežius Jonas Paulius II, Dalailama XIV, kun.kard. Henryk Gulbinowicz, kun.kard. Francziszek Macharski, kun. vysk. Antoni Długosz, kun. vysk. Ignacy Jeż, Saudo Arabijos karalius Abdullah bin Abdulaziz Al Saud, Švedijos karalienė Silvija, Jorko kunigaikštienė Sarah Ferguson, Dagmar Havlova, kunigaikštienė Maria Sapieha, Nelson Mandela, Kurt Waldheim;
 literatūros bei poezijos vaikams ir jaunimui autoriai - Alina Centkiewicz ir Czesław Centkiewicz, Wanda Chotomska, Irena Conti di Mauro, Arkady Fiedler, Dorota Gellner, Tove Jansson, Irena Jurgielewiczowa, Ludwik Jerzy Kern, Maria Kownacka, Joanna Kulmowa, Cezary Leżeński, Astrid Lindgren, Małgorzata Musierowicz, Edmund Niziurski, Hanna Ożogowska, Joanna Papuzińska, Janina Porazińska, Janusz Przymanowski, Joanne Kathleen Rowling, Stasė Samulevičienė, Ewa Szelburg-Zarembina, Alfred Szklarski, kun. Jan Twardowski, Wojciech Żurkowski;
 gydytojai - dr. Wanda Błeńska, prof. Wiktor Dega, prof. Krystyna Dobosiewicz, prof. Hilary Koprowski, prof. Zbigniew Religa, prof. Jan Oleszczuk, Eugenia Zdebska, prof. Marian Zembala;
 aktoriai ir režisieriai - Ewa Błaszczyk, Anna Dymna, Alina Janowska, Krystyna Feldman, Ryszarda Hanin, Krzysztof Janczak, Zygmunt Kęstowicz, Irena Kwiatkowska, Audrius Rakauskas, Steven Spielberg, Peter Ustinov;
 dainininkai ir muzikantai - Majka Jeżowska, Barbra Kolago, Paweł Kukiz, Wiesław Ochman, Ryszard Rynkowski, Grażyna Świtała, Eleni Tzoka, Jan Wojdak;
 visuomenės veikėjai ir garsūs pedagogai - prof. Jadwiga Bińczycka, Hanna ir Antoni Gućwińscy, Marek Kotański, dr. Jacek Kuroń, Jolanta Kwaśniewska, Greta Lemanaitė-Deprati, prof. Maria Łopatkowa, Marek Michalak, kun. Arkadiusz Nowak, Janina Ochojska, prof. Julian Radzewicz, hm. Danuta Rosner, Irena Sendlerowa, Halina Marszał-Sroczyńska, Motina Teresė iš Kalkutos;

Šypsenos Ordino Kavalierių vardo įstaigos ir institucijos 

Šypsenos Ordino Kavalierių vardą mokykloms ir kitoms ugdomosioms įstaigoms, gavus Tarptautinės Šypsenos Ordino Kapitulos sutikimą, gali suteikti tos įstaigos valdantieji organai laikantis tos įstaigos statuto.

ŠOK vardo įstaigų sąrašas su to vardo jiems suteikimo data:

 Centrum Przyjaźni Dziecięcej w Świdnicy, z filią w Żarowie (1997.06.01)
 Publiczna Szkoła Podstawowa w Skorogoszczy - Pradinė mokykla Skorogoščicoje (2003.09.21)
 Szkoła Podstawowa nr 12 z Oddziałami Integracyjnymi w Głogowie (2003.09.02)
 Publiczne Gimnazjum nr 4 w Zbylitowskiej Górze (2004.06.02)
 Publiczne Gimnazium nr 2 w Wałbrzychu (2004.06.04)
 Szkoła Podstawowa nr 8 w Świdnicy (2004.09.21)
 Specjalny Ośrodek Szkolno-Wychowawczy w Bystrzycy Górnej (2004.10.14)
 Szkoła Podstawowa nr 1 w Nysie (2005.05.19)
 Szkoła Podstawowa w Wałdowie (2005.06.15)
 Gimnazjum nr 49 w Krakowie (2005.06.22)
 Publiczna Szkoła Podstawowa w Polskiej Cerekwi (2005.09.17)
 Szkoła Podstawowa nr 3 w Mysłowicach (2006.03.21)
 Publiczne Gimnazium w Mrzeżynie (2006.05.19)
 Stanica Harcerska ZHP w Patykach (2006.05.21)
 Szkoła Podstawowa nr 23 w Toruniu (2006.06.6)
 Szkoła Podstawowa w Barcinie (2006.06.22)
 Gimnazjum w Barcinie (2006.06.22)
 Publiczna Szkoła Podstawowa w Budziszynku (2006.10.25)
 Specjalny Ośroden Szkolno-Wychowawczy w Hucie (2007.05.26)
 Szkoła Podstawowa w Józefinie (2007.05.27)
 Szkoła Podstawowa nr 4 w Lubaniu (2007.05.30)
 Szkoła Podstawowa w Rybinie (2007.06.4)
 Publiczne Gimnazjum w Siedlisku (2007.10.18)

Nuo 2005 metų vyksta visos Lenkijos Šypsenos Ordino Kavalierių vardo Mokyklų ir Istaigų sąskrydžiai, kuriems patronuoja Tarptautinė Šypsenos Ordino Kapitula. Sąskrydžių iniciatorė buvo Gimnazija nr 2 Wałbrzyche, kur 2005 metais vyko pirmasis sąskrydis. Vėliau jie vyko 2006 metais Nysoje, 2007 metais Świdnicoje.

Taip pat skaitykite 
 Šypsenos Ordino Kavalieriai

Bibliografija 
 Cezary Leżeński, "Za jeden uśmiech", Horyzonty, Warszawa 1996 
 praca zbiorowa, "Order Uśmiechu na świecie. Kto jest kim? Order of Smile Worlwide. Who is who?", Graffiti BC, Toruń – Warszawa 1999 
 Henryk Łyczek, "Ludzie Wielkiego Serca -- Kind - hearted people", Międzynarodowa Kapituła Orderu Uśmiechu, Warszawa 2000, ISBN 83-098493-9-9
 Henryk Łyczek, "Fenomen Orderu Uśmiechu -- The Phenomenon of the Order of a smile", Warszawa 2003, ISBN 83-917565-8-0
 Marek Michalak, "Przez wszystkie czerwone światła" w "Pamiętniki Serca", MPiPS i WZPS, Łomża 1996
 Agnieszka Szymkiewicz, "10 lat Stowarzyszenia Przyjaciół Dzieci Chorych SERCE" w "Rocznik Świdnicki 1997", Towarzystwo Regionalne Ziemi Świdnickiej, Świdnica 1998
 praca zbiorowa, "Papież Słowianin zwiastun nadziei ", OW Kucharski, Toruń 2000
 praca zbiorowa, "Polskie Rekordy i Osobliwości", DH VITA, Rabka 2001
 Aleksandra Iwanowska, "Jan Twardowski w oczach własnych, recenzentów i czytelników. Serdecznie niemodny i szczęśliwie zapóźniony", Księgarnia Świętego Wojciecha, Poznań 2000
 praca zbiorowa pod red. Marka Michalaka, "Polscy Artyści Plastycy – Dzieciom. Katalog Akcji 2005/2006", Fundacja SERCE – ECPD, Świdnica 2006
 praca zbiorowa pod red. Marka Michalaka, "Polscy Artyści Plastycy – Dzieciom. Retrospektywa Polskiej Sztuki", Fundacja SERCE – ECPD, Świdnica 2007, ISBN 978-83-925723-0-5
 praca zbiorowa, "Złote Myśli Ludzi Wielkiego Umysłu, Talentu i Serca. Twórcy Wizerunku Polski", Fundacja Dzieciom "Zdążyć z Pomocą", Warszawa 2007, ISBN 978-83-924703-4-2
 Irena Conti Di Mauro, "I co teraz z tą miłością ? 40 lat Orderu Uśmiechu.", Wstęp "Do Autorki" oraz "40 lat Orderu Uśmiechu" - Marek Michalak, Fundacja SERCE – ECPD, Warszawa 2007, ISBN 978-83-925723-8-1

Išnašos 
1. Interviu su Šypsenos Ordino Kapitulos Kancleriu Mareku Michalaku. Dolnoślązak Kanclerzem Kapituły Orderu Uśmiechu, A. Augustyn. Gaz. Wyb., Wroclawo priedas, 2007.01.25.

Nuorodos 
 Oficialusis Šypsenos ordino tinklalapis

Apdovanojimai
Vaikai